Z:gnu-www-ja-edu-system-india--6654ae-There are mainly three streams/hr

Uglavnom postoje tri struje u školskom obrazovanju Indije. Dvjema se upravlja na nacionalnoj razini, od kojih je jedna u nadležnosti Središnjeg vijeća za srednjoškolsko obrazovanje (engl. Central Board of Secondary Education, CBSE) i prvotno je bila namijenjena djeci zaposlenika središnje vlasti koje se povremeno premješta i mogu biti prisiljeni seliti se u bilo koje mjesto u zemlji. U tu svrhu osnovan je određen broj &ldquo;središnjih škola&rdquo; (nazvanih Kendriya Vidyalayas) u svim glavnim urbanim područjima u zemlji i one slijede zajednički raspored tako da učenik koji bi određenog dana prelazio iz jedne škole u drugu gotovo i ne bi primijetio nikakvu razliku u poduci. U ovim školama jedan predmet (društvene studije, koje se sastoje od povijesti, zemljopisa i nauka o građanskim pravima) uvijek se podučava na jeziku hindi, a ostali predmeti na engleskom jeziku. Kendriya Vidyalayas prihvaća i drugu djecu ako ima slobodnih mjesta. Svi oni slijede udžbenike koje je napisao i izdao NCERT. Uz ove škole koje vodi vlada, veći broj privatnih škola u zemlji slijedi nastavni plan CBSE-a, premda mogu koristiti različite udžbenike i slijediti drugačije rasporede podučavanja. Oni imaju određenu slobodu u onome što podučavaju u nižim razredima. CBSE-u je također pridružena i 141 škola u 21 drugoj zemlji koje većinom brinu o potrebama indijskog stanovništva u tim zemljema.